Timsal-agi merra ad tent-naf beggnent-d daɣen limarat n tetrarit deg wurti udyiz aqbayli n tallit-agi tamirant, imi asefru aqbayli yenerna aṭas aladɣa di nnḍam n tmeɣrut d tseddarin akked d tkatit . Inagmayen i d-yewwin awal ɣef limarat-agi n tetrarit di lebni n usefru aqbayli di tallit tamirant drus i yellan maca begnen-d merra ayen i dterna temhezt n wurti asefran aqbayli d amaynut di temsalt n lebni n usefru , seg waṭas n tamiwin am: tmeɣrut, afir, tiseddarin, akat, takatit... seg yiferdisen-agi n lebni n usefru aqbayli n tallit-agi tamirant .